paragraph_text: Od vremena raspada SFR Jugoslavije, rođaci osoba za koje se zna ili smatra da su bačeni u Kevinu jamu obilježili su mjesto pločom i križem, te je mjesto s vremenom postajalo memento za žrtve komunističkog terora u Središnjoj Dalmaciji.<ref> 2015. godine objavljen je zapis Filomene Filke Ratković o smrti njenog oca Vladimira Stude i veće grupe drugih civila s područja Kaštel Novog koje su navodno ubili lokalni antifašisti u rujnu 1943. godine pod optužbama za suradnju s talijanskim okupatorom.